Notum sit sit omnibus tam futuris quam præsentibus, quod domnus. Severicus de Verziaco, dominus Cabilonensis comes, et uxor ejus Elisabeth, et Symon filius suus, et filia Ayglentina de Puliaco, sancto Stephano Divionensi et ejus Canonicis, pro remedio animarum suarum, suorumque antecessorum villam, quæ vocatur Franceis cum appendiciis suis, Terris cultis et incultis, pratis, silvis, aquis, dederunt, et concecessunt habere imperpetuum. Hoc tamen retinuerunt, quod in aqua quæ vocatur Gullas, Domnus de Ursens, vel uxor sua, cum voluerint piscabuntur, et Canonici similiter, et canonicorum homines. Et si aliquis homo cipum tetenderit in nemore, et bestiam ceperit, reddet debitum servitium pariter dominis, videlicet domino de Ursens, et Canonicis sancti Stephani. Hoc donum concessit Henricus præpositus, etiam donavit quicquid ipse ibi habebat, excepto uno manso, quem Odo tenebat ab illo. Quod si Odo canonicis vellet dare ut vendere, ipse laudabat ex sua parte, Ecclinus quoque alter præpositus, et frater ejus Bucardus, laudaverunt donum istud. Leubaudus de Brasiaco, concessit, et etiam quicquid ibi habebat, canonicis sancti Stephani donavit, hæc dona facta et concessa fuerunt in manu Galonis, et Johannis, canonicorum: Istis donationibus fuerunt quidam, donationi Severici, et uxoris ejus fuerunt Odo Crassus, et Valo Muteh, Teubaudus, Galo filius Aymonis, Wido de Villa, Girardus famulus, Ebrardus, et alius Ebardus. Concessioni simo nis interfuerunt testes Falco de Reion, Vuido Crassus, Gallo muthet, Arardus præpositus Donationi Ayglantinæ dominæ de Puliaco, interfuerunt testes Wauterius de Divione. Quod Henricus præpositus concessit et donavit, audierunt et viderunt, Domnus Severicus, et uxor ejus, Galo et Johannes. Hoc donum de Franceis, canonici sancti Stephani, a domino Vuidone de Foventis poposcerunt, et a domino Guilermo avunculo suo, qui eis libenter concesserunt, et integre donaverunt. Hujus rei testes fuerunt Girardus Prior de Foventis, Odo de Bollemonte, Seyuvimus de Raci, Girardus Crispus.